CELEX: 32014R1016
Language: da
Date: 2014-07-22 00:00:00
Title: Kommissionens delegerede forordning (EU) nr. 1016/2014 af 22. juli 2014 om ændring af bilag II til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer

27.9.2014   
            
            
               DA
            
            
               Den Europæiske Unions Tidende
            
            
               L 283/23
            
         KOMMISSIONENS DELEGEREDE FORORDNING (EU) Nr. 1016/2014
   af 22. juli 2014
   om ændring af bilag II til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (1), særlig artikel 5, stk. 3, og
   ud fra følgende betragtninger:
   
               (1)
            
            
               Artikel 4 i forordning (EU) nr. 978/2012 (GSP-forordningen) indeholder kriterierne for indrømmelse af toldpræferencer under den generelle toldpræferenceordning (GSP).
            
         
               (2)
            
            
               I artikel 4, stk. 1, litra a), i GSP-forordningen hedder det, at et land, der af Verdensbanken er blevet klassificeret som højindkomstland eller højere middelindkomstland i tre på hinanden følgende år, ikke bør indrømmes GSP-præferencer. Efter GSP-forordningens artikel 4, stk. 3, bør artikel 4, stk. 1, litra a), dog ikke finde anvendelse før den 21. november 2014 på lande, der senest den 20. november 2012 har paraferet en bilateral præferentiel markedsadgangsaftale.
            
         
               (3)
            
            
               I GSP-forordningens artikel 4, stk. 1, litra b), hedder det, at et land, der er omfattet af en præferentiel markedsadgangsordning med samme eller gunstigere toldpræferencer som GSP-ordningen for praktisk taget hele handelen, ikke bør være omfattet af GSP-præferencer.
            
         
               (4)
            
            
               Listen over begunstigede lande under den generelle GSP-ordning fremgår af bilag II til GSP-forordningen. Ved GSP-forordningens artikel 5 bestemmes det, at bilag II skal revideres den 1. januar hvert år for at afspejle ændringer i forbindelse med de i artikel 4 fastsatte kriterier. Den fastsætter endvidere, at et GSP-begunstiget land og de erhvervsdrivende skal have tid til at tilpasse sig ordentligt til ændringen af landets GSP-status. GSP-ordningen bør i overensstemmelse hermed fortsætte i ét år efter ikrafttrædelsen af en ændring af et lands status på grundlag af artikel af artikel 4, stk. 1, litra a).
            
         
               (5)
            
            
               I kraft af Rådets forordning (EF) nr. 1528/2007 (2) er bl.a. Republikken Botswana (»Botswana«), Republikken Cameroun (»Cameroun«), Republikken Elfenbenskysten (»Elfensbenskysten«), Republikken Fiji (»Fiji«), Republikken Ghana (»Ghana«), Republikken Kenya (»Kenya«), Republikken Namibia (»Namibia«) og Kongeriget Swaziland (»Swaziland«) omfattet af en præferentiel markedsadgangsordning med samme toldpræferencer som GSP eller gunstigere. I overensstemmelse med GSP-forordningens artikel 4, stk. 1, litra b), er disse lande ikke opført i bilag II, da de allerede var omfattet af en sådan præferentiel markedsadgang.
            
         
               (6)
            
            
               Ovennævnte lande er opført i bilag I til GSP-forordningen som GSP-berettigede lande.
            
         
               (7)
            
            
               I henhold til Europa-Parlamentets og Rådets forordning (EU) nr. 527/2013 (3) vil Botswana, Cameroun, Elfenbenskysten, Fiji, Ghana, Kenya, Namibia og Swaziland fra den 1. oktober 2014 ikke længere være omfattet af ordningen om markedsadgang i henhold til forordning (EF) nr. 1528/2007. Disse lande er GSP-berettigede lande som defineret GSP-forordningens artikel 2, litra c), og opfylder pr. 1. oktober 2014 kriterierne i GSP-forordningens artikel 4. Disse lande bør derfor opføres i bilag II til GSP-forordningen med anvendelse fra den 1. oktober 2014.
            
         
               (8)
            
            
               Botswana og Namibia er af Verdensbanken blevet klassificeret som højere middelindkomstlande i 2011, 2012 og 2013. Begge lande havde dog inden den 20. november 2012 paraferet, men ikke anvendt, en bilateral præferentiel markedsadgangsaftale med Unionen, som medfører samme toldpræferencer som GSP eller gunstigere for praktisk taget hele handelen. Som følge heraf finder artikel 4, stk. 1, litra a), ikke anvendelse på disse to lande før den 21. november 2014.
            
         
               (9)
            
            
               I overensstemmelse med GSP-forordningens artikel 5, stk. 2, litra a), finder afgørelsen om at fjerne et land fra listen over GSP-begunstigede lande anvendelse et år efter datoen for afgørelsens ikrafttræden. Som følge af GSP-forordningens artikel 4, stk. 3, kan fjernelsen af Botswana og af Namibia ikke træde i kraft før den 22. november 2015. I overensstemmelse med den årlige ajourføring af bilag II til GSP-forordningen bør fjernelsen af Botswana og af Namibia fra nævnte bilag træde i kraft fra den 1. januar 2016. Botswana and Namibia bør derfor opføres i bilag II til GSP-forordningen fra den 1. oktober 2014 til den 31. december 2015 —
            
         VEDTAGET DENNE FORORDNING:
   Artikel 1
   Ændringer i forordning (EU) nr. 978/2012
   I bilag II til forordning (EU) nr. 978/2012 foretages følgende ændringer:
   
               a)
            
            
               De følgende lande og de tilsvarende alfabetiske koder tilføjes i henholdsvis kolonne A og B:
               
                           BW
                        
                        
                           Botswana
                        
                     
                           CM
                        
                        
                           Cameroun
                        
                     
                           CI
                        
                        
                           Elfenbenskysten
                        
                     
                           FJ
                        
                        
                           Fiji
                        
                     
                           GH
                        
                        
                           Ghana
                        
                     
                           KE
                        
                        
                           Kenya
                        
                     
                           NA
                        
                        
                           Namibia
                        
                     
                           SZ
                        
                        
                           Swaziland
                        
                     
         
               b)
            
            
               De følgende lande og de tilsvarende alfabetiske koder fjernes fra henholdsvis kolonne A og B:
               
                           BW
                        
                        
                           Botswana
                        
                     
                           NA
                        
                        
                           Namibia
                        
                     
         Artikel 2
   Ikrafttræden og anvendelse
   Denne forordning træder i kraft dagen efter offentliggørelsen i Den Europæiske Unions Tidende.
   Artikel 1, litra a), finder anvendelse fra den 1. oktober 2014.
   Artikel 1, litra b), finder anvendelse fra den 1. januar 2016.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. juli 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 303 af 31.10.2012, s. 1.
   
      (2)  Rådets forordning (EF) nr. 1528/2007 af 20. december 2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler (EUT L 348 af 31.12.2007, s. 1).
   
      (3)  Europa-Parlamentets og Rådets forordning (EU) nr. 527/2013 af 21. maj 2013 om ændring af Rådets forordning (EF) nr. 1528/2007 for så vidt angår udelukkelse af en række lande fra listen over regioner eller stater, der har afsluttet forhandlinger (EUT L 165 af 18.6.2013, s. 59).